**Laurie Ditto Felfedi a Pokol Összeesküvését (Járt a Mennyben és a Pokolban)**

***SID****: Helló! Sid Roth vagyok. Üdvözöllek világomban, ahol a természetfeletti természetes. Vendégem Messiásban hívő volt, aki még találkozott is Jézussal személyesen, mennyei átélése is volt, mégis egy nap a pokolban találta magát, sok más kereszténnyel együtt. Megismerte a pokol összeesküvését. Most pedig mi is meg fogjuk tudni azt, amit a pokol szándékosan rejtve tartott tőlünk. Ez a pokol legnagyobb titka, amit most kiugrasztunk arról a rejtekhelyről!*

*Laurie, boldogan élted az életed, de 2000 környékén mélypontra kerültél. Mennyire volt súlyos a helyzet?*

**LAURIE**: Olyan mély depresszióba süllyedtem, hogy többször is végeztem öngyilkossági kísérletet. Úgy éreztem nincs miért élnem, mert csak sérelmet és fájdalmat érzek, óriási elutasítottságot magamban és nem tudtam mit kezdeni vele. Az egyetlen elfogadható válasz csak az volt számomra, hogy megpróbáljam megtalálni a módját a fájdalom megszüntetésére úgy, hogy véget vetek az egésznek.

***SID****: De ekkor, valaki a postaládátokba tett egy szórólapot, egy IHOP konferenciáról, egy másik államban. Te pedig elmentél oda. De hogyan? Miért mentél el?*

**LAURIE**: Én nem akartam, de valamiért megtartottam azt a szórólapot és egy megmagyarázhatatlan vonzást éreztem, hogy menjek el oda. Biztos vagyok benne, hogy imádkoztak a meghívó fölött, mielőtt bedobták a postaládánkba. Tudtam, hogy el kell oda mennem és az az út az egész életemet megváltoztatta.

***SID****: Odaértél tehát, ott voltál az imateremben, és mi történt ott veled?*

**LAURIE**: Amikor odaértem, fogalmam sem volt arról, mire számíthatok. Emberek különböző módon imádták Istent. Majd egyszer csak meghallottam Isten hangját. Azt kérdezte tőlem: „Mit szeretnél?” Erre én: „Tudni szeretném, hogy a nyelveken-szólás valóságos-e.” Abban a pillanatban meg is kaptam a nyelveken-szólás ajándékát és azóta is, nagyon szeretek nyelveken imádkozni.

***SID****: Ott a konferencián, csak úgy magadtól elkezdtél nyelveken szólni?*

**LAURIE**: Az imateremben.

***SID****: Valaki imádkozott érted?*

**LAURIE**: Nem, senki. Csak azt mondtam az Úrnak, hogy tudni szeretném, valóságos –e.

***SID****: És nem csupán a nyelveken-szólást kaptad meg Istentől, hanem még többet is!*

**LAURIE**: Kimentem az imateremből, majd néhány órával később, ahogy visszamentem, szerettem volna valami mást is kérni Istentől. Három dolgot soroltam fel, amiket szerettem volna Tőle kérni. Azt mondtam: szeretnék egy faházat a Superior-tónál, egy négykerék-meghajtású furgont és világbékét. Majd azt gondoltam: inkább feladom azt a kívánságom, ami a világbéke, talán valaki másnak kellene azt kívánnia, nehogy a többit emiatt ne kapjam meg… De ahelyett, egyetlen pillanat alatt Jézus eljött, megragadott és a Mennybe vitt.

***SID****: Tiltakozom! Én még soha nem voltam a Mennyben, és mindezek a vendégek meg jártak a Mennyben… Tehát, ott voltál és mi történt?*

**LAURIE**: Egyetlen pillanat alatt tudtam, hogy Jézus Krisztus él, ott állt előttem az, aki Fényből van… Azt akarta, hogy lássam Őt olyannak, amilyen valójában. Fantasztikus volt. Fokozatosan növelte a hang és fényerejét, míg már semmi mást nem láttam csak a fényt, mert Ő fényesebb volt a napnál is. És bár nem vakított, mint a nap, mégis be kellett csuknom a szemem, mert annyira nagy volt a fény. Erre levette a hang és fényerejét is, hogy képes legyek szemlélni Őt. Most már úgy hiszem, olyan mértékig vagyunk képesek szemlélni Őt, amilyen mértékig szeretjük és engedelmeskedünk Neki.

***SID****: Azt is láttad, hogy Jézus táncolt valakivel. Meséld ezt el.*

**LAURIE**: Az Úr arra kért, adjak oda Neki valamit, ami számomra nagyon fájdalmas volt, és ami miatt aggódtam. Nem tudtam, hogy lennék képes ezt csak úgy elengedni, így folyamatosan azt mondtam Neki, hogy „nem”. Emberek azt mondják: „Jézusnak nem mondhatsz nemet.” De tudod, állandóan nemet mondunk Jézusnak. De Ő annyira türelmes. Megmagyarázhatatlan volt számomra, hogy a Belseje olyan lett, mint egy TV képernyő, amin keresztül levetít nekem egy filmet. Ebben a filmben Ő maga volt, Jézus, ahogy a gyönyörű menyasszonyával táncol. Egy nagyon sajátos táncot jártak. Észrevettem Jézus szemeiben a hatalmas szeretet tüzét. Olyan gyönyörű tűz ég a szemeiben az iránt, akit szeret. Akkor a sötétség megpróbált besurranni és megérinteni ennek a lánynak a ruháját, de abban a pillanatban Jézus szemeiben a tűz lángba borult. Az volt a szemében: „Az Én Menyasszonyommal nem szórakozhatsz!” Ahogy táncfordulatok mozdulatában megfordult ez a menyasszony, szinte fájt a bensőm, mert engem még soha nem szerettek így. Tudtam, ha egyetlen dolgot kívánhatnék, ez lenne az, mert akkor teljessé válna az életem, ha valaki így szeretne engem. És nemcsak úgy akárki, hanem az az Isten, aki ennyire fantasztikus. Majd ahogy a lábára néztem, felismertem, hogy ezek az én bokáim. Nagyon szép bokáim vannak…

***SID:*** *Irigyelted azt, akivel így táncolt, és akit ennyire szeretett Jézus, holott az TE voltál!*

**LAURIE**: Az ÉN voltam! Én voltam!

***SID****: Azt kérte tehát tőled, hogy valamit adj fel?*

**LAURIE**: Igen, újra és újra kérte, hogy adjam át Neki. Ezután, már biztossá váltam abban, hogy teljesen bízhatok Benne, így odaadtam a fájdalmam Jézusnak. Akkor a homlokát az én homlokomra tette. Azt kérdeztem Tőle: „Tehetek bármit Érted?” Annyit mondott: „Menj és mesélj Rólam másoknak is.” Abban a pillanatban, hogy kijöttem ebből a látomásból, teljesen szabad lettem. Egészen addig, napi három és fél csomag cigarettát szívtam, amitől teljesen megszabadultam. Nem volt többé gyógyszerre sem szükségem, mert addig a depresszió miatt gyógyszeres kezelés alatt álltam. Ő valóban megváltoztatta azt, aki vagyok. Soha nem voltam olyan, mint amilyen azután lettem. Mint akit töltőre tettek és teljesen feltöltöttek.

***SID****: 2008-ban Isten elvitt a pokolba is. A szomorú dolog, hogy néhány rokonát is látta ott és sok keresztényt is. Tudom, hogy ezt nehéz elhinni, de meg fogod érteni!*

*2008-ban ismét elmentél az IHOP konferenciára, ahol épp imában voltál, amikor hirtelen a pokolban találtad magad. Mikor jöttél rá, hogy a pokolban vagy? Mondd el mi is történt.*

**LAURIE**: Egy evangelizációs összejövetel volt, én pedig csukott szemmel imádtam az Urat. Majd azt éreztem, mintha hatalmas hőség jött volna be a terembe. Kinyitottam a szemem, mert tudtam, hogy valami történik. Láttam, ahogy a terem eleje megnyílt, és a pokol ott volt előttem. Egy ujjak nélküli kar kicsapott onnan a pokolból és szó szerint kiragadta a szellememet a testemből és beszippantott. A pokol ajtók vastagok és nehezek, és ahogy bezáródtak mögöttem, azonnal tudtam pontosan, hogy hol vagyok. Három dolgot hallottam: örökké itt leszel, a pokolban vagy, amiatt, hogy NEM BOCSÁTOTTÁL MEG. A legsúlyosabb megbánást éreztem, amit valaha is el tudsz képzelni. Tudtam, hogy onnan nincs kiút, ezt éreztem: „a pokolból nincs kiút!”

***SID****: Mondd el nekünk kérlek, milyen dolgokat észleltél ott.*

**LAURIE**: Először is hadd mondjam el, nem szeretnék bűnös lenni abban, hogy nem mondom el a teljes igazságot a pokol valóságáról. És nem túlzok…

***SID****: Ezt hogy érted?*

**LAURIE**: Úgy, hogy az még annál is sokkal rosszabb, mint amit szavakkal ki tudnék fejezni. Ha semmi mást nem említenék csak a rendkívüli hőséget, ami miatt olyan érzésem volt, hogy a bőröm folyamatosan olvad és csöpög le rólam... A sikoltozó emberek hangja kilyukasztotta a dobhártyámat és olyan fájdalmat okozott bennem belül, és tudtam, hogy ez örökké fog tartani, és nem volt ebből semmilyen kiút. A csontjaim kicsavarodtak, a testem eldeformálódott oly sokféle módon, éreztem, ahogy a hátam kettétörik.

***SID****: Fájdalmat éreztél a pokolban?*

**LAURIE**: Iszonyatos nagy fájdalmat! És nincs egy csepp megkönnyebbülés sem, egy csepp víz sem, egy csepp fény sem. Soha ne jutsz el egy másik emberhez, hogy megoszd ezt a fájdalmat. Valójában te magad bűnné válsz. Elkezdenek kitüremkedni belőled olyan formák, hogy valójában elveszíted az emberi lény formáját, mivel Isten képmására lettünk megalkotva a földre, de ott ez megváltozik… Szörnyen borzalmas. Rettenetes. Soha nem akarok oda visszatérni. Képzeld el, hogy Isten nélkül éled le az életed. Tudtam, hogy ott soha többé nem érinthetem meg az unokáim arcát. Még amikor vitatkoztam is a férjemmel, ami lehet nem volt kellemes, de az a döbbenet, hogy többé semmit nem tudok mondani neki, nem tudok sem bocsánatot kérni, sem helyrehozni a dolgokat. Állandó fájdalomban lenni és tudni azt, hogy ez nemhogy javulna, hanem csak egyre rosszabb, és rosszabb, és rosszabb és soha nem ér véget. Ez volt benne a legszörnyűbb. Nincs olyan, hogy eléred a csúcspontját és vége. A pokolban, épp úgy, mint a Mennyben, a teljes agykapacitásom működött, és tudtam, mivel ismerem a **Máté 18** egészét, és az összes Igét a Bibliából. Abban a pillanatban eszembe jutott az összes Igevers a Szentírásból és teljes értelmet nyert és igazságos volt az, hogy oda kerültem a pokolba. Már nem csupán utálatot vagy gyűlöletet éreztem, hanem én magam gyűlöletté váltam. Folyamatos gyűlöletet éreztem, ami csak fokozódott. Voltak ott olyan emberek, akik pont olyanok voltak, mint én. Hittek abban, hogy Jézus Krisztus az Úr, az Isten, de nem voltak hajlandók engedelmeskedni Neki. Azt mondták, hogy szeretünk, szeretünk, de a Szentírás azt tanítja, **„Aki Engem szeret, engedelmeskedik Nekem.” (Ján.14:21)**. Többször is kérte tőlem az Úr, hogy bocsássak meg és engedjem el a sérelmeket, de nem tettem meg. A pokolban annak a tudata volt a legrosszabb, hogy a Mennyben Jézus annyira türelmes volt és hajlandó volt mindent megbocsátani nekem, és én nem voltam képes kicsi kis megbántásokat elengedni… Úgy éreztem, hogy az életemet is teljesen összetörték azokkal, amikkel megbántottak engem. De a valóságban mindaz ahhoz képest, amit az Úr megbocsátott nekem, azok nagyon kicsi dolgok voltak.

***SID****: Hogyan tudtál kijutni a pokolból?*

**LAURIE**: Amilyen gyorsan bekerültem a pokolba, ugyanolyan gyorsan kinyíltak azok az ajtók, és valami olyan gyorsan kihozott, hogy amikor magamhoz tértem ott a teremben, sikítoztam. A barátom, aki vezette az összejövetelt, hátrajött megnézni, mi van velem, mert annyira zavartam az Istentiszteletet, hogy meg kellett szakítani miattam az alkalmat. Elkezdett rázni engem.

***SID****: Ez ott volt az IHOP-ban?*

**LAURIE**: Igen, most is itt van ez a jó barátom – Hallen Hart, aki rázott engem és kérdezte: „Mi a baj? Mi a baj?” Azt feleltem: „a pokolban voltam.” Attól fogva, minden megváltozott. Amilyen átalakító hatású volt a Mennyben járni és találkozni Jézus Krisztussal, az az átformálódás még csak nem is hasonlítható össze azzal, mint amikor a pokolba kerültem. Teljesen megváltoztatott ez az átélés.

***SID****: Ahogy visszatérünk a szünetről, megkérem őt, hogy ossza meg velünk, mik a legnagyobb hazugságok, amikben a keresztények hisznek, ami azt okozhatja, hogy amiatt nem kerülnek majd a Mennybe.*

*Laurie – érthetően – olyan traumát élt át, hogy könnyes szemmel tudja még elmesélni is. Mit mondott neked Jézus, hogy miért vitt el téged a pokolba?*

**LAURIE**: Amikor az Úr szólt hozzám és végül meggyógyította a szívemet, azt mondta: „Én vittelek el a pokolba, mert szeretlek!” Akkor értettem meg, ha Isten ezt nem mutatta volna meg nekem, és anélkül haltam volna meg, hogy ezt láttam volna, akkor lehet, már most ott lennék. De Ő szeret engem és Ő hatalmas, aki képes engem megváltani, megmenteni, de ahhoz, erre volt szükség.

***SID****: Hited szerint mi az ördög legnagyobb hazugsága?*

**LAURIE**: Az egyik legnagyobb hazugsága az ördögnek, hogy ha egyszer valaki már megtért, az üdvösségét nem veszítheti el. Folyton olyan emberekbe ütközöm, akik ezt hiszik, és én úgy gondolom, ez az emberek ellen egy összeesküvés a pokolból. Azért gondolom, hogy ez a legnagyobb hazugság, mert a mögötte álló gondolat az, hogy „átadom az életem Jézusnak ma, aki eltörli az összes múltbeli, sőt jövőbeli bűneimet is és teljesen mindegy, hogy élek ezután, ugyanúgy a Mennybe jutok…

***SID****: Na de, ez az új „kegyelem kinyilatkoztatás”, ami nem a bibliai kijelentés.*

**LAURIE**: Ez így van!

***SID****: Mi a helyzet a fő keresztény bűnnel, amiben én is voltam. Ez pedig a pletyka.*

**LAURIE**: Tudod, a pletyka megszomorítja Jézust, ezért bennünk is ezt kellene kiváltania. Először is az a kérdés, miért pletykálkodunk, miért mondunk rosszakat másokról? Amíg meg nem gyógyulsz belül, állandóan meg fogod tenni. Menned kell Jézushoz, hogy Tőle kapd meg a személyazonosságodat. Tudtad, hogy te csupán pletykáltál valakiről, de azzal épp meggyilkoltad egy ember hírnevét? Ez nagyon komoly! Én saját magamra vonatkozóan kötöttem egy sószövetséget a nyelvemmel, a Szent Szellemmel, mert ez az egyik első bűn, amiben bűnös voltam. És mivel az nem látványos, úgy gondoljuk, az nem is számít… Dehogyisnem! Minden egyes bűn számít, ami rögzítve van!

***SID****: Este, mielőtt lefekszel, csinálsz valamit. Meséld el, hogy mit.*

**LAURIE**: Igen. Minden este, mielőtt aludni megyek, beszélek Jézussal. Elmondom Neki, hogy mennyire szeretem Őt és megkérdezem Tőle: „Uram, hogy csináltam ma?” Néha azt mondja nekem: „Laurie, ezt tetted, ezt helyre kell hoznod.” Máskor rávilágít arra, amit tettem és nem akarja, hogy többé tegyem. Használja ezt arra, hogy tanuljak belőle. Mert különbség van éretlenség és lázadás között. Amikor lázadó vagyok, azt kéri tőlem, hogy változtassak a hozzáállásomon. Ha viszont csupán éretlen vagyok, érzem, hogy tanít, hogy okuljak belőle és olyan, mintha „kiképzésen” lennék és új dolgokat tanulok.

***SID****: Te és én és mindnyájan biztosak lehetünk az üdvösségünk felől?*

**LAURIE**: Abszolút! Jézus Krisztus vére teljesen és tökéletesen megvált és megment bennünket! Felkiáltó jellel – teljes mértékben! Újjászületett hívőként pedig mi engedelmeskedünk Jézusnak.

***SID****: Én egész életemben úgy éltem, ha valamit felfedezek, hogy nem jó, azonnal megtérek belőle. Mivel sokkal könnyebb azonnal elbánni a dolgokkal, mint megengedni, hogy megfertőzzön…*

**LAURIE**: Ez így van! Én a megtérést vagy bűnbánatra jutást négy részben tanítom. Az első, hogy kerülj egyetértésbe Istennel afelől, hogy amit tettél, az bűn. A második, hogy legyen benned Isten szerinti megbánás. Az sokkal több annál, hogy „ó, sajnálom…”. Ha sajnálod, újra meg fogod tenni. De ha van egy Isten szerinti bűnbánat benned, az fáj neked, és annyira bánod, hogy többé nem akarod elkövetni. Ha odáig fajulna a dolog, hogy betegség is fellép, az Ige szerint valljuk meg egymásnak is a bűneinket, hogy meggyógyulhassunk. A negyedik, helyettesítened kell azt a dolgot valami mással az életedben, hogy többé ne tedd meg. Úgy szoktam embereknek segíteni, hogy elmondom ezeket és a négyes lépésnél megkérdem, vajon mit tehetnél ahelyett, ami betölti azt az űrt, hogy többé ne vétkezz abban Isten ellen. Azt látom általánosságban, hogy különösen a négyes pont ha sikeres lesz, Isten olyan munkát visz végbe az ember életében, amit mi soha nem tudnánk. Mert Ő annyira szeret minket! De a megtérés – bűnbánat az egyetlen elfogadható áldozat a bűneimért.

***SID****: Imádkoznál most, hogy megtérjünk – bűnbánatra jussunk?*

**LAURIE**: Ó Jézus, szeretlek! Szeretlek Atyám! Szeretlek Szent Szellem! Köszönöm Neked, hogy eljöttél azért, hogy kifizesd a végső árat értünk, amely szerinted megérte. Ó, méltó, méltó, méltó vagy Te Jézus, és jövünk eléd Istenem, hogy tégy bennünket szentté. Adj éhséget és szentség iránti vágyat nekünk, Istenem jöjj és győzz meg bennünket, ha van bármilyen bűn, amitől szabadnak kell lennünk. Szabaddá akarunk válni az ördög útjaitól! Istenem, ha bármelyikőnket elhitetett a pokol összeesküvése, Jézus tégy bennünket szabaddá! Ha bármilyen bűnt követtem el, eléd hozom és megtérek abból. Istenem tégy engem szentté, mert azzal jön még több a jelenlétedből! Hadd pihenjek, hadd nyugodjak meg abban a bizonyosságban, amelyet mondtál az **1Péter 1:16-ban „Szentek legyetek, mert Én szent vagyok.”** Mi vágyunk erre, akarjuk ezt Istenem! Vegyél bennünket körül, hogy teljes mértékben egyedül a Tiéd legyünk. Nem akarunk semmit rejtve tartani Tőled. Semmilyen részünk ne maradjon a sötétben, hanem Uram, ragyogjon bennünk a Te fényed! Ó, annyira szeretünk Téged! Szeretünk Jézus! A Te nevedben hisszük, hogy megváltoztatsz minket. Halleluja! Ámen.

***SID****: Ha van bármi benned bárki ellen, bocsáss meg! Ez nem érzelem, hanem választás, döntés! Nem egy hosszadalmas folyamat, csupán egyetlen döntés! Követni fogom Istent, vagy nem? Igen, vagy nem? Engedj el mindent annak, aki megbántott téged. „Nem éri meg megtartani a sérelmemet, hogy a meg nem bocsátás miatt kerüljek a pokolra!” A megbocsátással nem azt ismered el, hogy rendben van, hogy rosszat tettek veled! Ha elvesztetted a bizalmad irántuk, azt nekik kell visszanyerniük. Ez azt jelenti: „én nem akarom, hogy bármi közöm legyen ahhoz, mert az olyan mint a rák. Az elválaszt engem Istentől! És én nem akarok semmi olyat, ami elválaszthatna engem Istentől! Ha már vége is lesz a műsorunknak, kérlek! Dönts úgy, hogy megbocsátasz azoknak is, akik azt nem érdemlik meg! Mit mondott neked Jézus a visszajöveteléről?*

**LAURIE**: Nem régiben azt mondta: „Sokkal hamarabb visszatérek, mint ahogy azt gondoljátok!”

***SID****: Értettétek? Jézus ezt mondja: „Sokkal hamarabb visszatérek, mint ahogy azt gondoljátok!”*